Sakara Records

Sakara Records on vuonna 2003 perustettu metallimusiikkiin keskittyvä suomalainen levy-yhtiö. Se on julkaissut muun muassa Stam1nan ja Mokoman albumeita. Yhtiön jakelusta ja promootiosta vastaa Sony Music Entertainment. == Historia == Sakara Recordsin perustivat Mokoma-yhtyeen jäsenet vuonna 2003, jotta Mokoma voisi omatoimisesti julkaista levyjään EMI:n purettua sopimuksensa yhtyeen kanssa. Yhtiön rekisteröity nimi on Sakara-tuotanto Oy, ja sen toimitusjohtajana toimii kitaristi Tuomo Saikkonen. Sittemmin Sakara on laajentanut toimintaansa myös muihin yhtyeisiin. Ensimmäisenä levytyssopimuksen tehnyt yhtye oli lemiläinen Stam1na loppuvuodesta 2004, ja huhtikuussa 2006 Sakara teki sopimuksen suomalaisen surmacore-legendan Rytmihäiriön kanssa. Kaikki kolme yhtyettä laulavat suomeksi. Yhtyeet tekivät syksyllä 2006 seitsemän konsertin yhteiskiertueen nimellä Sakara Tour. Kiertueen erikoisuuksiin kuului yhden kappaleen kultakin yhtyeeltä sisältänyt jokaisesta konsertista äänitetty livesingle, jonka konserttilippunsa ennakkoon hankkineet saivat jälkikäteen toimitettuna. Kiertueelta julkaistiin myös live- dvd Sakara Tour 2006. Sakaran jakelijana Suomessa ja Skandinaviassa toimi Playground Music vuodesta 2005 lähtien, ja yhtiön musiikkia vietiin myös muualle Eurooppaan saksalaisen ZYX Musicin kanssa toukokuussa 2007 aloitetun Saksan, Itävallan, Sveitsin ja Benelux-maat kattavan yhteistyösopimuksen myötä. Yhtiön albumeista Keski-Euroopassa julkaistiin ensimmäisenä Mokoman Kuoleman laulukunnaat.Mokoman Kuoleman laulukunnaat julkaistaan Keski- Euroopassa Sakara Records. Viitattu 27.5.2007. Stam1na konsertoi loka–marraskuussa 2007 Baltiassa ja Saksassa yhdessä Apocalyptican ja Sturm und Drangin kanssa. Lokakuussa 2007 Sakara perusti Aapeli-peliyhteisöpalvelun omistavan Apaja Online Entertainmentin kanssa Suomen ensimmäisen virtuaalisen ihailijatuotekaupan, josta Aapelin käyttäjät voivat ostaa virtuaalihahmoilleen Sakara-aiheisia asusteita.Sakaran fanituotteita kaupan virtuaalisesti Sakara Records. Viitattu 1.11.2007. Toinen esimerkki yhtiön kyvystä hyödyntää nykytekniikkaa on Tampereen Yo-talolla 24. marraskuuta 2007 järjestetty Mokoman levynjulkaisukonsertti, jota oli mahdollista seurata suorana webcast- lähetyksenä Internet-yhteisöpalvelu IRC-Gallerian Mokoma-yhteisön kautta.Mokoma livenä IRC-Galleriassa! Sulake Dynamoid. Viitattu 10.12.2007 Ensimmäinen englanninkielinen yhtye Black Bile liittyi Sakaran yhtyekatraaseen joulukuussa 2007.Sakara Recordsin uusin kiinnitys Black Bile studioon tammikuussa Sakara Records. Viitattu 10.12.2007. Tammikuussa 2008 Sakara kiinnitti riveihinsä Pokolta siirtyneen englanniksi laulavan Diablon, jonka kanssa yhtiö aikoo suunnata entistä vahvemmin ulkomaille.Diablo Sakara Recordsille Sakara Records. Viitattu 25.1.2008. Saman vuoden maaliskuussa yhtiö teki sopimuksen aiemmin Universalille levyttäneen YUP:n kanssa.Sakara Records virallisti suhteensa YUP:n kanssa Sakara Records. Viitattu 5.4.2008. Sakara on suomalaisten pienlevy-yhtiöiden edunvalvontayhdistyksen IndieCo ry:n jäsen.Sakara Records IndieCo. Viitattu 1.11.2007. Sakara valittiin vuoden indielevy-yhtiöksi Musiikki & Median Industry Awards -gaalassa lokakuussa 2010. Vuoden 2012 syksyllä levy-yhtiö myi ensimmäisen platinalevynsä, kun Stam1nan Viimeinen Atlantis -albumin myynti ylitti 20 000 kappaleen rajan. Kultaa ovat myyneet mm. Stam1nan albumi Nocebo (2012) ja Mokoman albumi Sydänjuuret (2010) sekä Mokoman musiikki-dvd (2006). == Yhtyeet == * Mokoma (2003–) * Stam1na (2004–) * Rytmihäiriö (2006–) * Diablo (2008–) * Jarkko Martikainen (2011–) * Timo Rautiainen & Trio Niskalaukaus (2017–) * Maanalainen armeija (2019–) * Stoned Statues (2021–) * Huora (2023–) === Entiset yhtyeet === * Black Bile (2007–2009) * Teräsbetoni (2010–?) * Apina (2014–2017) * Santa Cruz (2017–2018) * YUP (2008–2009) * FM2000 (2009–2010) * Thunderstone (2016–2017) * IKINÄ (2016–2023) * Maj Karma (2017–2018) == Julkaisut == * Mokoma: Kurimus (2003, CD ja 2005, LP) * Mokoma: Punainen kukko (2003, CD-EP) * Mokoma: Tämän maailman ruhtinaan hovi (2004, CD ja 2005, LP) * Mokoma: DVD (2004, DVD) * Stam1na: Kadonneet kolme sanaa (2005, CDS) * Stam1na: Stam1na (2005, CD) * Stam1na: Paha arkkitehti (2005, CDS) * Mokoma: Kuoleman laulukunnaat (2006, CD ja LP) * Stam1na: Uudet kymmenen käskyä (2006, CD) * Stam1na: Likainen parketti (2006, CDS) * Rytmihäiriö: Seitsemän surman siunausliitto (2006, CD) * Mokoma: Viides vuodenaika (2006, CD-EP) * Rytmihäiriö: Saatana on herra (2007, CD) * Eri esittäjiä: Sakara Tour 2006 (2007, DVD) * Mokoma: Luihin ja ytimiin (2007, CD ja LP) * Stam1na: Raja (2008, CD) * Rytmihäiriö: Sarvet, sorkat, salatieteet (2008, CD) * Black Bile: Great Ape Language (2008, CD) * Diablo: Icaros (2008, CD) * YUP: Vapauden kaupungit (2008, CD) * YUP: Maailmannäyttely (2008, CD-EP) * Pitbull Terrorist: C.I.A. (2009, CD-EP) * FM2000: Meibi Bus Home (2009, CD) * Stam1na: K13V (2009, DVD) * FM2000: Yes, Sir! (2009, CD-EP) * Stam1na: Viimeinen Atlantis (2010, CD, LP, Kirja-CD) * Mokoma: Sydänjuuret (2010, CD, LP, Kirja- Cd, Kirja-cd+paita) * Rytmihäiriö: Surmantuoja (2010, CD) * Mokoma: Juurta jaksain (2010, CD-EP) * FM2000: Opium Grilli (2010, CD) * Stam1na: Vanhaa paskaa (2010, CD) * Teräsbetoni: Maailma tarvitsee sankareita (2010, CD) * Jarkko Martikainen: Usko (2011, CD) * Mokoma: Varjopuoli (2011, CD) * Stam1na: Nocebo (2012, CD) * Mokoma: 180 astetta (2012, CD, LP) * Rytmihäiriö: Todellisuuden mestari (2013, CD) * Jarkko Martikainen: Koirien taivas (2014, CD) * Stam1na: SLK (2014, CD) * Mokoma: Elävien kirjoihin (2015, CD, LP) * Apina: Infektiko (2015, CD) * Diablo: Silvër Horizon (2015, CD, LP) * Stam1na: Elokuutio (2016, CD, LP) * Thunderstone: Apocalypse Again (2016, CD) * Jarkko Martikainen: Ruosterastaat (2016, CD, LP) * Mokoma: Laulurovio (2016, CD, LP) * Apina: Iiris (2017, CD) * IKINÄ: Samoista soluista (2017, CD) * Santa Cruz: Bad Blood Rising (2017, CD, LP) * Timo Rautiainen & Trio Niskalaukaus: Lauluja Suomesta (2017, CD, LP) * Maj Karma: 101 tapaa olla vapaa (2018, CD, LP) * Mokoma: Hengen pitimet (2018, CD, LP) * Jarkko Martikainen: Aina auki (2018, CD, LP) * Rytmihäiriö: Gambinapsykoosi (2018, CD, LP) * Stam1na: Taival (2018, CD, LP) * IKINÄ: Millenniaalin itsehoito-opas epävarmaan aikuisuuteen (2019, CD) * Maanalainen armeija: I (2020, CD, LP) * Mokoma: Ihmissokkelo (2020, CD, LP) * Timo Rautiainen & Trio Niskalaukaus: Mahdoton yhtälö (2020, CD, LP) * Jarkko Martikainen: Ystävien taloissa (2020, CD, LP) * Stam1na: Novus Ordo Mundi (2021, CD, LP, kasetti) * Diablo: When All the Rivers Are Silent (2022, CD, LP) * Stoned Statues: Stoned Statues (2022, CD, LP) * Ville Laihiala & Saattajat: Ei meillä ole kuin loisemme (2022, CD, LP) * Rytmihäiriö: Surmacore (2023, CD, LP) * Stam1na: X (2023, CD, LP, kasetti) * Jarkko Martikainen: Itse tehty elämä (2023, CD, LP) * Stoned Statues: Guardian (2023, CD, LP) * Mokoma: Myrsky (2024, CD, LP) * Huora: Neljä huolenaikaa (2024, CD, LP) == Lähteet == == Aiheesta muualla == * Sakara Recordsin sivusto * Sakara Records YouTube- sivustolla Luokka:Suomalaiset metallimusiikin levy-yhtiöt Luokka:Thrash metal -levy-yhtiöt